บาทเปิด 30.13 บาทต่อดอลลาร์ แข็งค่าเล็กน้อย
เงินบาทเปิดตลาด 30.13 บาทต่อดอลลาร์ แข็งค่าเล็กน้อยหลังขาดปัจจัยใหม่ มองกรอบ 30.10-30.20บาทต่อดอลลาร์ 
29 ธ.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.13 บาท/ดอลลาร์ แข็งค่าเล็กน้อยจากปิดตลาดเย็นวานนี้ที่ระดับ 30.16 บาท/ดอลลาร์ เนื่องจากยังไม่มีปัจจัยใหม่
"บาทแข็งค่าจากเย็นวานนี้เล็กน้อย แต่ตลาดยังขาดปัจจัยใหม่เข้ามา ประกอบกับช่วงนี้มีปริมาณธุรกรรมที่เบาบาง เพราะเป็นช่วงสิ้นปี" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 30.10-30.20 บาท/ดอลลาร์ ปัจจัยที่ตลาดจับตา คือ สถานการณ์การแพร่ระบาดของโรคโควิด-19 และความคืบหน้าในการพิจารณาอนุมัติมาตรการทางการคลังเพื่อกระตุ้นเศรษฐกิจของสหรัฐจากที่ประชุมวุฒิสภา